# אוק"י

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
לוגו כנס הקומיקס השני בגודלו בתל אביב שארגנה העמותה.

אוק"י (ראשי תיבות של "אספני וקוראי קומיקס בישראל") היא עמותה שמטרתה לקדם ולפתח את תרבות הקומיקס בישראל. העמותה היא תוצאה של התארגנות של מספר אספנים שקודם לכן היו פעילים בקרב קהילת הקומיקס הישראלית באופן עצמאי. לעמותה מועדון חברים אליו יכולים להירשם חובבי קומיקס נוספים.

המועדון מארגן העברת סדנאות והרצאות על ידי חברי המועדון בבתי ספר ומתנ"סים עבור ילדים ומבוגרים בגילאים שונים ומארגן ומתאם פעילויות בנושא קומיקס.

כמו כן, המועדון מארגן פעילויות כגון הקרנות טרום בכורה של סרטי קומיקס, כנסים בנושא קומיקס, בהם כנס קא-בום שנערך בחנוכה 2005, ודואג להטבות והנחות לחברי המועדון בכל הקשור לקומיקס בארץ.

## [עריכה] כנס קא-בום!

הכנס המרכזי של מועדון אוק"י אשר מתמקד אך ורק בקומיקס. הכנס נערך בחנוכה בכל שנה וכולל הרצאות, סדנאות יצירה, דוכני מכירה, הפעלות מסוגים שונים ועוד.

בכנס נערך טקס נבחרי הקומיקס בישראל, שמדרג את הקומיקסים המסחריים המפורסמים על פי העדפת הקוראים בארץ. כמו כן, בכנס מתקיימת הדלקת נרות חנוכה קהילתית.

כנס קא-בום! 1 נערך ב-9.12.04 במתנ"ס "רוזין" ברמת אביב ג'.

בכנס היו כ-6 הרצאות. כמו כן, נערכו בו סדנאות קומיקס של אורי פינק ועופר זנזורי, נערכה תחרות טריוויה והוקרן בלעדית הסרט Ghost in the Shell 2. במתנ"ס הוצגה תערוכת ציורים מתחרות נושאת פרסים של הכנס.

כנס קא-בום! 2 נערך ב-1.1.06 בבית הספר אחד-העם בפתח תקווה. בכנס היו כ-12 הרצאות (פרטים בתוכניה שבאתר הכנס). כמו כן, נערכו בו מספר סדנאות וגם פאנלים עם משתתפים מתחום הקומיקס ומהאקדמיה.

## [עריכה] האירוע השנתי לזכר איתי מזרחי

מועדון אוק"י מארגן מדי שנה אירוע לזכרו של סמ"ר איתי מזרחי, אשר נפל במהלך שירותו הסדיר בפעילות מבצעית, כאשר הטנק שבו נסע עלה על מטען גחון והתפוצץ. איתי מזרחי היה חובב קומיקס ואף צייר בעצמו.

ב 30.3.2005 קיים מועדון אוק"י כנס בבית יד לבנים בבאר שבע, עיר מגוריו של איתי.

פעילויות הכנס:

- התכנסות ודברים מפי נציג העירייה, נציג המשפחה ונציג אוק"י.
- הרצאה על סדרת הקומיקס האמריקאי - אולטימייט ספיידרמן (Ultimate Spiderman)
- הקרנת פרקי סדרות אנימציה.
- סדנת ציור קומיקס
- תחרות קומיקרב, בה משתתפים ניסו לצייר קומיקס מהיר על פי משפט פתיחה שניתן להם.

## [עריכה] כנס אשדוד

כנס שנתי שנערך בעיר אשדוד, במרכז האמנות מונארט. בכנס משקל גדול יחסית על יצירת קומיקס.

ב 14.6.2005 התקיים כנס אשדוד הראשון.

פעילויות הכנס:

- הקרנת פרק בסדרה 'ליגת הצדק' – JLA.
- הרצאה: "שלטונו של סופרמן" – על הקומיקס וסרטי האנימציה של סופרמן.
- סדנת יצירת קומיקס עם האמן עופר זנזורי.
- הרצאה: אולטימייט ספידרמן.
- הקרנת הסרט Fantastic Four – הגרסה "הגנוזה" משנות ה-80'.
- תחרות קומיקרב, בה משתתפים ניסו לצייר קומיקס מהיר על פי משפט פתיחה שניתן להם.

## [עריכה] קישורים חיצוניים

- אתר המועדון
- תוכניית קא-בום! 1
- אתר קא-בום! 2

מקור: http://he.wikipedia.org../../../%D7%90/%D7%95/%D7%A7/%D7%90%D7%95%D7%A7_%D7%99_c84c.html

קטגוריות: ארגונים בישראל | קומיקס

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש